钦定古今图书集成/明伦汇编/闺媛典/第313卷 > 皇清四十六 > 许席之妻顾氏
## 钦定古今图书集成/明伦汇编/闺媛典/第313卷 > 皇清四十六 > 许席之妻顾氏

按《常熟县志》：“顾氏，许席之妻。年十八而嫁。逾年，席之患瘵，顾百计调护，医药悉鬻，奁赀并十指给之。舅姑泫然曰：‘伤哉，此吾子偿债妇也。又五年，席之没，舅姑笃老，顾竭力致养。翁没，家益贫。席之无子，其兄亦前死，遗孤幼，兄弟恃此一息，顾抚之。及授室，夫妇俱死，茕茕姑媳贫苦相依。姑没，丧葬如礼。康熙十一年，县’” 令表其门，“年七十四，苦节历五十馀年。”